section_heading: Povijest Loznice
paragraph_text: Stvaranjem Kraljevine SHS iz temelja se promijenio položaj Jadra. Od pograničnog kraja postao je kotar duboko u unutrašnjosti nove države. Miran život stanovnika Loznice prekinuo je Drugi svjetski rat. Listopada 1941. okupatori su u Dragincu u znak odmazde strijeljali 2.960 ljudi, žena i djece. Loznica je oslobođena 23. rujna 1944. godine. Poslije oslobođenja 1944.god. Loznica je imala oko 3.000 stanovnika. Prema posljednjem popisu iz 1991. god. u lozničkoj općini je u 54 naselja živjelo 87.658 stanovnika. Sam grad te godine imao je 18.826 stanovnika a s prigradskim naseljima Klupci, Krajičnici i Lozničko polje nepune 34.000. Loznica je za vrijeme prošlih ratova na prostoru bivše Jugoslavije bila tranzitna stanica i utočište izbjeglicama. Negdje oko 70.000 ljudi je prošlo kroz ovaj grad, veliki broj njih je dobio pomoć i zbrinut. I danas oko 15.000 izbjeglica i raseljenih osoba živi na području općine Loznica.